open-index/open-wikipedia-markdown huggingface dataset:
Villa-reyal de la Uerba

:*Iste articlo ye sobre un municipio aragonés en o Campo de Daroca; ta atros usos, se veiga *'Villa-reyal**''.


**Villa-reyal de la Uerba** (''Villarreal de Huerva'' en [[Idioma castellano|castellano]]) ye un [[municipio]] [[Aragón|aragonés]] d'a [[provincias d'Espanya|provincia]] de [[provincia de Zaragoza|Zaragoza]], situato en a [[Comarcas d'Aragón|comarca]] d'o [[Campo de Daroca]].

A suya [[Población humana|población]] ye de 199 habitants ([[2007]]), en una [[superficie]] de 27,10 [[km²]], con una [[densidat de población]] de 7,34 hab/km².

== Cheografía ==
Ye situato a piet d'a [[Sierra de Peco]], chunto a [[río Uerba|la Uerba]], a una [[distancia]] de 70 [[km]] d'a [[ciudaz d'Aragón|ciudat]] de [[Zaragoza]], a [[Capital (politica)|capital]] d'a suya provincia y d'Aragón.

== Toponimia ==  
En o libro ''Los pueblos y los despoblados'' d'[[Agustín Ubieto Arteta]] dicen que estió ''Villarreal'' dica [[1910]] y ''Villarreal de Huerva'', dende [[1920]]. Encara que Ubieto no lo mencione a forma con [[epentesi antihiatica]] **-y-**, ye documentata en a [[Edat Meya]], por eixemplo en o ''libro de manifestación d'o morabetín d'as aldeyas d'a Comunidat de Daroca'' de [[1373]] ( ''Villa Re**y**al'' ).

Agustín Ubieto Arteta no gosa detallar u citar variants foneticas d'o nombre que pareixcan mes [[idioma aragonés|aragonesas]], y muitas vegatas nomás menciona os casos de cambio de radiz u apelativo. L'apelativo **de Uerba** ye por tanto recient, pero ye en a linia con l'apelativo **de la Uerba*' que tienen lugars d'a redolada dende antigo cuan se i charraba l'[[Idioma aragonés|aragonés]].

== Historia ==
En o [[sieglo XV]] perteneixeba a la [[Comunidat de Daroca]].

== Demografía ==
<timeline>
ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:300
TimeAxis   = orientation:vertical
ScaleMajor = unit:year increment:60 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:188
  bar:2000 from:0 till:182
  bar:2002 from:0 till:179
  bar:2004 from:0 till:193
  bar:2006 from:0 till:195
  bar:2008 from:0 till:203
  bar:2010 from:0 till:202
  bar:2012 from:0 till:230
  bar:2014 from:0 till:241
  bar:2016 from:0 till:242
  bar:2018 from:0 till:274
  bar:2020 from:0 till:273
 
</timeline>



== Administración ==
=== Reparto de concellers ===
<center>

</center>

=== Alcaldes ===


== Fiestas ==
Ermita d'a *Nuestra Sinyora d'o Rosario*, a on que a chent va de romería o [[6 de chunio]]. Tamién bi ha romería ta la ermita l'[[1 de mayo]], pa celebrar o *día de las Mozas* y o [[25 de mayo]] pa celebrar o *día de los Mozos*. Se celebra *Sant Miguel'' o 8 de mayo.

## Referencias
Sant Mateu de Galligo

**Sant Mateu de Galligo** (*San Mateo de Gállego* en castellano) ye un municipio aragonés d'a provincia de Zaragoza situato en a Comarca Central.

A suya población ye de 2.031 habitants (2005), en una superficie de 35,9&nbsp;km².
 
## Cheografía
Ye situato amán d'o río Galligo, a 281 metros d'altaria sobre o livel d'a mar, y a una distancia de 24 km d'a ciudat de Zaragoza, a capital d'a suya comarca, d'a suya provincia y d'Aragón.

## Toponimia
En o fogache de 1495 s'escribiba *Sant Matheu* y figura como un barrio de Zaragoza.

En o sieglo XIX s'anyadió "de Galligo" a lo suyo nombre.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:3586
TimeAxis   = orientation:vertical
ScaleMajor = unit:year increment:718 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:2036
  bar:2000 from:0 till:2137
  bar:2002 from:0 till:2195
  bar:2004 from:0 till:2381
  bar:2006 from:0 till:2604
  bar:2008 from:0 till:2895
  bar:2010 from:0 till:3079
  bar:2012 from:0 till:3158
  bar:2014 from:0 till:3093
  bar:2016 from:0 till:3060
  bar:2018 from:0 till:3134
  bar:2020 from:0 till:3269
 


## Administración
### Reparto de concellers




### Alcaldes

## Puestos d'intrés
* Ilesia de Sant Mateu, mudéchar d'o sieglo XVI.
* Ermita de Santa Engracia.
* Museu de Ceramica Mudéchar Fernando Malo.

## Fiestas
*Sant Sabastián, 20 de chinero.
*Santa Engracia, 16 d'abril.
*Virchen d'o Rosario, 15 d'agosto (patronals).
*Sant Mateu Apóstol, 21 de setiembre.

## Ciudaz achirmanadas
* Les Ancizes-Comps (Francia).
* Saint-Georges-de-Mons (Francia).
* Sinzing (Alemanya).

## Referencias
Sionismo

O **sionismo** (d'o hebreu *[[Sion]]*, un d'os nombres biblicos de Cherusalem) ye o movimiento de liberación nacional d'o pueblo chudieu. Dito movimiento estió lo promotor y responsable en gran mesura d'a fundación d'o moderno Estato d'Israel.

Os suyos obchectivos estioron posatos en practica por a Organización Sionista Mundial fundata en Basilea por Theodor Herzl.

## Obchectivos
Os obchectivos d'o sionismo son:
* A unidat d'o pueblo chudieu y a centralidat en a vida chudieva.
* A reunificación d'o pueblo chudieu en a suya patria historica, *Erezt Israel*, a traviesas de l*'aliyá* dende toz os paises d'o mundo.
* O enfortimiento d'o Estato d'Israel basato en a visión profetica de chusticia y paz.
* A preservación d'a identidat d'o pueblo chudieu a traviesas d'a promoción de l'educación chudieva, hebrea y sionista, y os valors espirituals y culturals chudieus.
* A protección d'os dreitos d'os chudieus en toz os lugars.

## Referencias

## Vinclos externos
* Pachina web d'a Organización Sionista Mundial.
Alcorán

L**Alcorán** (en arabe القرآن *[al-qurʼān]*, literalment "a recitación"; tamién dito **Al Qur'ān Al Karīm** u **o noble Alcorán**; y de forma transliterata, **AlQuran**, **AlKoran**) ye o libro sagrato de l'Islam, que ta os musulmans contién a palabra de Dios (*Allāh*, الله), revelata ta Mahoma (*Muhammad*, محمد), qui recibió istas revelacions por meyo de l'arcánchel Gabriel (*Chibrail* u *Chibril*, جبريل).

## Suras de l'Alcorán
Ye dividito en 114 suras, que son cadagún d'os capítols de l'Alcorán.

## Mencions en fuents aragonesas
En os textos medievals s'escribe *alcorán*, y lo podemos veyer en cartas de población adrezadas a habitadors musulmans, como por eixemplo en la d'Alfandaguella:

Tamién podemos veyer-lo en a literatura aragonesa medieval, por eixemplo en a traducción aragonesa d'o "*[[Libro d'as Marabillas d'o Mundo]]*":

## Vinclos externos
*  Al-Quran L'Alcorán online.
*  Quran Word by Word // QuranAcademy.org
Mesquita

Una **mesquita** ye un puesto de culto ta os seguidors d'a fe islamica. Os musulmans por un regular se refieren a las mesquitas por o suyo nombre arabe *maschid*, en plural *masāchid*, (adaptando a letra chim de l'arabe con a ch).

O proposito prencipal d'a mesquita ye de servir de puesto a on os musulmans puedan reunir-sen ta rezar. Dende o punto de vista arquitectonico, as mesquitas han evolucionato significativament dende os espacios a l'aire libre que yeran a mesquita de *Quba* y a *Maschid an-Nabawī* en o sieglo VII. Hue lo diya a mayoría d'as mesquitas tienen cupulas elaboratas, minarez y salas ta orar. Culturalment, no son nomás puestos ta adorar, sino tamién ta aprender sobre l'islam y conoixer a atros creyents.

## Referencias

## Vinclos externos
Al-Fatiha

A **Fatiha** (en arabe, الفاتحة Al-Fātiḥa, *«a que s'ubre»*) ye a primera d'as azoras o capitulos en que ye dividito l'Alcorán, libro sagrato d'o Islam.
Corvus frugilegus

A **gralla** u **grella** (d'o latín medieval *< gracŭla* "cornella",  (L., 1758)) ye un muixón d'a familia d'os corvidos de color negra de raso, con briluras metalicas en as plomas, distinguible d'altros animals d'a mesma familia per a marca ampla sin de plomas que es masclos tienen arredol d'o pico. Ye una d'as especies de corvidos mes estendillatas per Eurasia, plegando d'a frontera atlantica d'o continent enta as estepas de l'Altai.

As suyas midas van entre es 40 y es 48&nbsp;cm de lonchitut, estando un poquet mes chica que no a cuerva. Unaltra d'as diferencias que fan con altros Corvidae ye a forma mes punchuda d'o suyo pico, especialment important perque las fembras, en no tener garra aria esplomada en a base d'o pico, se pareixen mes a altros muixons d'a familia.

A mes d'as garzas, as grallas son es corvidos que mes a sobén se puede veyer en as arias poblatas per o ser humán. Son animals d'una gran intelichencia, gosan de rechirar en a vasura en as ciudaz, y diz que conservan beluns d'es alimentos que cullen, especialment es fruitos secos (glans, fayetas, abillanas, etcetera.) adintro d'o fiemo ta aconservar-los mes frescament y per mes tiempos.

## Mazadas
**Gralla en el puerto, güen tiempo; gralla en la ribera, viento u serenera*.
**As grallas en a ribera, frío en a rallera*.
**Les gralles per la ribera, u plluch u nevera*.

## Referencias

## Vinclos externos

* Grallata d'o ''Corvus frugilegus'' (Archivo de sonito)
* Videos de grallas, en o portal ''Internet Bird Collection'' (en anglés).
Wicca celta

A **wicca celta** ye una branca d'a Wicca, que combina elementos d'a visión d'o mundo wicca con presuntos elementos d'a mitolochía celta, como una forma de *Renaiximiento Romantico Celta*.

A wicca establita por Gerald Gardner teneba bels elementos suposatament celtas chunto a atros hinduistas y d'as mitolochías d'os indios d'America,

A wicca celta preba d'enfatizar os elementos celtas d'a Wicca de Gardner.
Gerald Gardner

**Gerald Brosseau Gardner** (13 de chunio de 1884 - †12 de febrero de 1964) estió un ocultista, funcionario civil, antropologo aficionato y escritor anglés, qui publicó beluns d'os textos claus ta la relichión Wicca, estando-ne o suyo fundador prencipal.

## Orichen d'a Wicca
Gerald Gardner afirmaba haber estato iniciato en 1939, en una tradición relichiosa d'a bruixería que podió estar una continación d'o paganismo europeu. Doreen Valiente, una d'as sacerdotisas de Gardner, mas tardi identificó a la muller que inició a Gardner como Dorothy Clutterbuck. Ronald Hutton argumentó en o suyo *"Triumph of the Moon"* (*Triunfo d'a Luna*) que a tradición Wicca de Gardner estió mas a inspiración de miembros d'una orden de rosacruz y en especial d'una muller clamata por o nombre machico de "Dafo".
Corvus cornix

A **cuerveta cenisosa** ( (L., 1758)) ye un muixón d'a familia d'os corvidos muito amanato d'a cuerva d'a nuestra tierra, que se troba per l'usual en tota l'Europa de l'este, Escandinavia y las Islas Britanicas, plegando per l'este enta Siberia en a suya distribución.

Durante a saber-los anyos ha estato mesa aintro d'una mesma especie con a cuerva d'Europa occidental y mediterrania, d'a cuala se'n consideraba només que una variedat cheografica perque s'heba demostrato la capacidat d'es dos animals ta reproducir-se d'entre éls fendo puesto a descendencia fértil. Actualment, per man de tecnolochías mes nuevas, os analises fetos d'o suyo material chenetico han amostrato que no ye asinas, sino que la diferencia chenetica d'entre as dos formas ye prou ta que fuesen consideratas como dos especies diferents. Dende o 2002 l'antiga *Corvus corone cornix* deixore d'estar-ne ta convertir-se nomenclaticament a la *Corvus cornix* como se conoix actualment.

A suya coloración caracteristica ye negra con as partis centrals d'o cuerpo de color grisa. Fendo diferencia d'ixo, a cuerva d'as nuestras latituz ye negra de tot.

## Referencias
Corvus corax

O **cuervo** ( (L., 1758)) ye un muixón d'a familia d'es corvidos de bels 65 – 70&nbsp;cm de lonchitut, y 105 – 120&nbsp;cm d'amplaria d'alas, estando asinas o mes gran animal adintro d'ista familia d'aves.

Ye una especie de distribución cuasi homochenia en tot l'amplo de l'hemisferio norte, en Eurasia y America d'o Norte, especialment per causa d'a suya versatilidat alimentaria. Es solos puestos a on no se vei guaire son ixes a on abundan altras especies similars que compiten con éls, como las cuervas y grallas, como también en as ciudaz.

## Nombres
O nombre mas cheneralizato pa ista au en Aragón ye **cuervo**, denominación rechistrada en puestos como Echo, Lanacha, as Corz, Salas Altas, Sobrarbe y as provincias de Zaragoza y Teruel.

Per o suyo aspecto fisico se l'ha trafulcato a sobén con a cuerva, asumindo-se popularment bellas vegadas que en yera o masclo d'a mesma especie, per estar mes gran que no ixa altra ave, y basando-se en os pareixius d'es dos animals, se gosa a emplegar a (erronia) expresión "cuervo masclo" ta designar iste animal en contraposición con l'altro. En bellas parlas tamién se fan refrencias enta la suya mida achuntando-ie formas aumentativas ta lo nombre con o sufixo -az(o): **corvaz** en Benás y Grist u **corvazo** en Benás, Castilló de Sos, Grist y Veri u **cuervazo**. Tamién se rechistran os nombres **corvachina** y **curbeta**, iste zaguero en Lobarre.

También per es suyos costumbre carronyadors se'n diz **cuervo burrero** en mutos puestos como Alquezra u Salas Altas y **cuervo carnicero**. En Alquezra se diz tamién **alforchero** y en Pandicosa **volaco**. En Lanacha ye tamién rechistrata a denominación de **cuervo de cocote gordo**.

## Mazadas
**Si canta o cuervo, agua pa'l cuerpo*.

## Imáchens

London tower ravens.jpg|Cuervos a es chardins de Londres.
Raven croak.jpg|Un cuervo cracrando
Corvus corax tingitanus MHNT 232 HdB Djebel Messaad Algerie.jpg|Uevos de *Corvus corax*.


## Notas


## Referencias

## Vinclos externos
*  Información d'o cuervo.
Corvus monedula

A **gralla blanca** u **gralla de cholla cenisosa** ( (L. 1758)) también dita **corveta**, ye un muixón d'a familia d'os corvidos. Ye una d'as especies mes chicolonas dintro d'o chenero *[[Corvus]]*, plegando només ta fer bels 35 – 39&nbsp;cm de lonchitut.

Tien partes d'o suyo plumache de color grisa, con un caracteristico iris de color grisenca u dorata que ye unico d'entre os corvidos. Gosa vivir en bandadas d'animals que pueden ser bastant numbrosas, encara que a suya forma de vida, como en altras especies d'o chenero, ye esencialment monogama per as cosas respectives d'a reproducción.

## Referencias

## Vinclos externos
*  Información d'a Gralleta.
Corveta

**Corveta** puet fer referencia a:

* un **vaixiello** u **barco de guerra**, se veiga **[[corveta (vaixiello)]].***
* un *'molle** pa fabricar tellas, se veiga **corveta (molle).***
* dos especies d'o chenero ''[[Corvus]]'':
** ***Corvus corone***, tamién dita '''cuerva blanca'''.
** ***Corvus monedula**'', tamién dita **gralla blanca'''.
Garrulus glandarius

O **gai**  u **gayo** ( (L., 1758)) ye un muixón de mida meyana, d'entre 30 y 35&nbsp;cm de lonchitut, con alas curtas y arrondoladas que no gosan a exceder os 60&nbsp;cm d'amplaria. Como toz os corvidos s'alimenta d'animals chicoz, glans, lulos y altras fruitas, de manera omnivora. Ye un habitant caracteristico d'as selvas caducifolias.

Se conoixe rapidament per as suyas caracteristicas colors marronosas u naranchencas en o cuerpo, con franchas blancas en as alas que se centellan caracteristicament a distancia cuan l'animal fui per entre la vechetación, mientres emite o suyo caracteristico canto que li ha dau o suyo nombre en aragonés; "*gaik*", que puet repetir-se y ye siempre estrident. As singulars tacas azuls que tien en as alas nomás son visibles cuan l'animal ye posau en as brancas, y son una d'as partis clau d'a suya identificación.

O gai ye un muixón *imitador*, isto quier decir que emplega tiempos d'a suya vida en aprener os cantos d'altras aves d'o suyo ambient y finalment las emplega ta trafulcar-las y fer-las fuera d'o suyo territorio, fendo a sobén que istas creigan que lo territorio ye ocupau per altros animals d'a suya propia especie. Ista conducta ye singularment important con o canto de bellas rapinyadoras nocturnas, que en establir-se en lo suyo territorio, podrían significar un periglo pa lo chicot corvido.

## Referencias

## Vinclos externos
* 
* **[[Wikispecies]]** tien altras informacions sobre **[[:Wikispecies:Garrulus glandarius|gais]]**.
* Ficha seguntes Javier Blasco-Zumeta.
Wicca britanica tradicional

A **wicca britanica tradicional** ye un grupo de wiccans orichinals d'a Gran Bretanya, en particular d'a rechión de *New Forest*. Os mas prominents baixo istas tradicions son o Gardnerianismo, o Xandrianismo y a Wicca d'a Val Central, ista zaguera implantata en America septentrional pero considerata en modo ortodoxo ligata a la tierra britanica. Atras corrients son, a vegatas, incluyitas en o grupo; como a Wicca d'a Estrela Azul, que encara ye en una situación ambiga, porque ye composata por grupos que pueden clasificar-se en a Wicca britanica tradicional y atros que no.

## Vinclos Esternos
* Ilesia wiccana internacional - preguntas freqüents
Corvidae

Es **corvidos** (nombre cientifico **Corvidae**) son una familia d'aus adintro d'a orden d'es Passeriformes, que inclui beluns d'es muixons mes grans d'o grupo. Son animals omnivoros, predadors de chicoz animals y minchadors habituals de fruita, lulos y simients, encara que las especies mes grans d'o grupo a sobén minchan carnuz d'animals muertos.

Belunas d'as especies mes conoixidas que se troban en as nuestras latituz son es cuervos, corviellas, y grallas, que representan as trazas mes caracteristicas d'a familia: plumache negro intenso y con brilluras metalicas. Altras especies de corvidos manifiestan trazas diferents pero también son d'a familia: as garzas y gais.

## Cheneros
* *[[Platylophus]]*.
* *[[Gymnorhinus]]*.
* *[[Cyanocitta]]*.
* *[[Aphelocoma]]*.
* *[[Cyanocorax]]*.
* *[[Garrulus]]*.
* *[[Cissa]]*.
* *[[Perisoreus]]*.
* *[[Urocissa]]*.
* *[[Cyanopica]]*.
* *[[Dendrocitta]]*.
* *[[Crypsirina]]*.
* *[[Temnurus]]*.
* *[[Pica (chenero)|Pica]]*.
* *[[Zavattariornis]]*.
* *[[Podoces]]*.
* *[[Nucifraga]]*.
* *[[Pyrrhocorax]]*.
* *[[Ptilostomus]]*.
* *[[Corvus]]*.

## Vinclos externos
* 
*
Corvus

:*Iste articlo tracta sobre o chenero *'Corvus** de muixons. Ta altros emplegos se veiga **Corvus (desambigación)**.


***Corvus**' (d'o [[latín]] "[[cuervo]]") ye un [[chenero (biolochía)|chenero]] constituito d'especies de [[muixón|muixons]] de grans dimensions, plumache per un regular negro (anque con excepcions) y con brilos metalicas, y d'habitos omnivoros. Muitas d'as suyas especies son reconoixitas como [[Au carnucera|carnuceras]] habituals, y amés, se conoix que tienen muita intelichencia, habendo estato dos d'as [[especie]]s d'o chenero estudiatas en importants treballos d'[[etiolochía]]. Per eixemplo, o *Corvus moneduloides* ha estato estudiato en zagueras per estar a unica especie d'[[aves|au]] conoixita que fa [[ferramienta]]s ta aconseguir l'alimento.

Toz es continents (menos [[Sudamerica]]) y a-saber-las islas ocianicas tienen representants entre as 40 especies d'o chenero.

Evolutivament, se crei que es muixons d'iste chenero amaneixión en [[Asia]] central, y que dimpués s'estendilloron per es altros continents, plegando-bi per l'este a traviés de l'[[Atlantico]] ta [[America d'o Norte|Nortamerica]] d'[[Alaska]] ta [[Mexico]], y tamién [[Europa]], [[Africa]] y [[Oceanía]].

As suyas midas varían entre muixons poquet mes grans que una [[paloma]] como es [[gai]]s d'o Viello Mundo, ta animals como lo [[Cuervo]] d'a rechión palearctica y es grans cuervos de pico grueso d'as altiplanas [[Etiopía|etiopes]].

== Especies d'o chenero *Corvus* ==
* *Corvus corax* u cuervo.
* *Corvus corone* u cornella.
** *Corvus corone cornix* u cuerveta cenisosa.
* *Corvus dauuricus*.
* *Corvus enca*.
* *Corvus frugilegus* u gralla.
* *Corvus monedula* u gralla blanca.
* *Corvus moneduloides*.
* *Corvus splendens*
* *Corvus typicus*
* *Corvus unicolor*
* *Corvus florensis*
* *Corvus kubaryi*
* *Corvus validus*
* *Corvus woodfordi*
* *Corvus meeki*
* *Corvus fuscicapillus*
* *Corvus tristis*
* *Corvus capensis*
* *Corvus brachyrhynchos*
* *Corvus caurinus*
* *Corvus minutus*
* *Corvus palmarum*
* *Corvus nasicus*
* *Corvus leucognaphalus*
* *Corvus jamaicensis*
* *Corvus imparatus*
* *Corvus sinaloae*.
* *Corvus ossifragus*.
* *Corvus hawaiiensis*.
* *Corvus cryptoleucus*.
* *Corvus cornix*.
* *Corvus macrorhynchos*.
** *Corvus macrorhynchos levaillantii*.
* *Corvus orru*.
* *Corvus bennetti*.
* *Corvus coronoides*.
* *Corvus moriorum* [[Extinción|†]].
* *Corvus antipodum* [[Extinción|†]].
** *Corvus antipodum antipodum* [[Extinchito|†]].
** *Corvus antipodum pycrafti* [[Extinchito|†]].
* *Corvus mellori*.
* *Corvus tasmanicus*.
** *Corvus tasmanicus boreus*.
* *Corvus torquatus*.
* *Corvus albus*.
* *Corvus edithae*.
* *Corvus ruficollis*.
* *Corvus rhipidurus*.
* *Corvus albicollis*.
* *Corvus crassirostris*.
* *Corvus corax*.

== Vinclos externos ==


* [http://ibc.lynxeds.com/family/crows-corvidae Videos de *Corvus* en o portal "*Internet Bird Collection''"]
Gardnerianismo

O **gardnerianismo** ye a tradición mas antiga drento d'a wicca, una relichión neopagana. Se clama asinas en honor a Gerald Gardner (1884 - 1964), qui la dió a conoixer en os anyos 50 cuán as zagueras leis contra a bruixería en Anglaterra fuoron abolitas.
Corvus (desambigación)

***Corvus*** puet ser:

*Un chenero d'aus aintro d'a familia d'es corvidos, se veiga **[[Corvus]]**.
*Una constelación con forma de cuervo, se veiga **[[Corvus (constelación)]]**.
*Una maquina de guerra maritima de l'Antiga Roma, se veiga **[[Corvus (arma)]]**.
Garrulus

***Garrulus*** ye un chenero constituito per tres especies de muixons d'a familia d'es corvidos, comprendendo as especies que se podrían clamar gais d'o Viello Mundo.

Iste chenero se desapartó d'o chenero *[[Corvus]]* adintro d'o cual Carl von Linné heba clasificato en primeras as especies, reservando-se alavez o nombre *Corvus* només ta es muixons mes grandizos d'a familia d'es corvidos. As especies que componen *Garrulus* son:

**[[Garrulus glandarius]]*, o gai, con diversas subspecies.
**[[Garrulus lanceolatus]]*, o gai de l'Himalaya.
**[[Garrulus lidthi]]*, o gai boreal, especie menazata d'o cerclo polar arctico.

## Vinclos externos
*
*
Alcedo atthis

O **martín-pescaire** ( (L., 1758)), u **bernat-pescataire** en Ribagorza, ye un muixón d'a familia d'es alcedinidos de colors muito vitarizas, naranchencas per a tripa y arredol d'es uellos, y caracteristicament d'una tonalidat azul u torquesa per as partis mes superiors d'o cuerpo, con brilluras metalicas en totas as plomas suyas. No tien dimorfismo sexual.

Gosa trobar-se no luent d'es cursos d'augua, encara que no s'está a o puesto mes tiempos que ta medrar es niedos en reproducir-se, movendo-se de puesto t'altro per a resta de l'anyada, se diz que tien habitos transhumants.

As suyas caracteristicas fisicas, amés d'as colors, el fan inconfundible; una mida chicolona (no guaire mes de 15&nbsp;cm de lonchitut) con un tozuelo sorprendentament grandizo per a mida d'o cuerpo, y unas aletas plen curtas que no rebasan es 16&nbsp;cm d'amplaria en volar l'animal, fan que tienga un aspecto caracteristico. Ye un muixonet pescataire, como o suyo nombre indica, y con unas singulars trazas en arrullar-se de tozuelo ta l'augua, pesca chicoz peixes que previament enveye d'alto d'una branca u altro elemento de l'ambient, d'on agüella per posibles presas.

Altras vegadas, cuan a baseta a on se troba pescando no tien garra puesto a on aposar-se, o martín-pescaire s'está en alto a l'aire batindo as aletas rapedament, de manera similar como fan es ciquilins, y d'allá se deixa cayer de tozuelo ta l'augua cuan enveye a presa.

Construye es niedos en as ripas talutadas d'es ríos u barrancos a on i abundan es peixez que consume. O niedo ye alavez escardato d'a tierra con forma de túnel que puet plegar ta mes d'un metro de fondo, estando-ne a rematanza una rudimentaria cambra de cría a on medrarán es pollez luent d'es periglos d'o suyo ambient, como as loiras, cullebras u ratas d'augua.

## Referencias

## Vinclos externos
* 
* 
*  Videos d'o martín-pescaire en o portal ''Internet Bird Collection''
*  O martín-pescaire
Comarcas de Catalunya

As **comarcas de Catalunya** son una división actual d'o territorio d'a Comunidat Autonoma de Catalunya que tien o suyo orichen en un decreto d'a Generalidat de Catalunya de l'anyo 1936, que habió vichencia dica 1939, cuan fue suprimito por o franquismo. Dimpués, en 1987, a Generalidat prene de nuevo esta división territorial, encara que en 1988 se i adiben tres nuevas comarcas: o Pla de l'Estany, o Pla d'Urgell y l'Alta Ribagorza, y en 1990 se modifica bella muga territorial.
Femero

Un **femero** u **femera** ye un puesto a on que s'apila o fiemo ta favoreixer a putridera y a fermentación de a suya materia organica, y tamién a reducción quimica d'os acidos organicos (por l'acción d'os microrganismos) que d'unatra forma o farían masiau fuerte u dica toxico ta femar con él. L'obchectivo final d'apilar o fiemo en o femero ye conseguir un fiemo con a calidat precisa ta fertilizar a tierra.

Ocasionalment, ta os femeros tamién se volan as pelas de fruita, uesos y belatras restas organicas de l'alimentación humana, y tamién a palla u a hierba puerca d'as cuadras, o que s'achunta a la masa en putrefacción.

Anque tradicionalment os femeros tamién han arreplegau as restas de cualsiquier animal, como os cuerpos d'a fauna domestica menor muerta (gallinas, conillos, gatos, cans, etc.) en l'actualidat ye una prohibición regular en os países industrializaus y no se i puede arrullar garra animal, principalment por razons sanitarias. Os ditos cuerpos han d'estar destruius por atras vías.

## Se veiga tamién
* Femalla.
* Bonya.
* Sirrio.
* Cazcarria.

## Notas


## Referencias
Meropidae

As **meropidas** u **meropidos** (nombre cientifico **Meropidae** (Rafinesque, 1815)) son una familia d'aus voladeras d'a orden Coraciiformes, de dieta insectivora y colors de plumas muit vivas, que se conoix regularment en aragonés como «**abellaruelos**»  u «**abelleros**», y en aragonés ribagorzano tamién como **abellerols**/**abellarols**.

## Descripción

Son aus de volido rapido y áchil, con alas que rematan en punta. O cuerpo mesura entre 25 y 30 cm de largo. O plumache ye coloriu, en o cual predominan os tonos azuls y verdes, anque tamién gosan tener pintas amariellas y royiscas en partes concretas d'o cuerpo, como a capeza, huembros y papo.

O pico ye largo, de 4–6&nbsp;cm, de color fusca, y lo emplegan pa encalzar y pizcar insectos en pleno volido. Tamién pueden pillar-ne directament de tierra. Consumen una ripa d'abellas, vespas, ferfez y escarabachos, anque o suyo impacto sobre as poblacions d'abellas domesticas ye minimo y sustenible por a propia demografía d'as arnas.

As patas son curtas y fuertes, y les sirven pa prender-se en una percha y pa esgarrapar os cados a on que fan niedo, en ripazos y espuendas de tierra, a buena altaria pa privar que i arriben os predadors.

## Cheneros

A familia concabe 3 cheneros:

**[[Merops]]* L., 1758.
**[[Meropogon]]* Bonaparte, 1850.
**[[Nyctyornis]]* Jardine & Selby, 1830.

## Referencias

## Vinclos externos
Alta Ribagorza (Catalunya)

:*Iste articlo ye sobre a comarca catalana de l**Alta Ribagorza*'. Ta atros emplegos se veiga Ribagorza (desambigación).*



L**Alta Ribagorza*' (en catalán *Alta Ribagorça*) ye una comarca pirenenca situata en Catalunya a lo sud d'a Val d'Aran, a l'ueste d'o Pallars Sobirán y a lo norte d'o Pallars Chusán. A ponient muga con a comarca homonima d'Aragón. A comarca la creyoron por lei l'anyo 1987, chunto con o Plan d'Urchel y lo Plan de l'Estanyo.

A suya población ye de 4.332 habitants (2008) en una superficie de 426,86 km², con una densidat de población de 10,15 hab/km².

Representa a mitat oriental d'a Val de Barrabés y vals secundarias que bi ha a l'este. Ye trestallata por os ríos Noguera Ribagorzana y Noguera de Tor (afluent d'o primero), que a trescruzan en l'adreza norte-sud.

A lo nord-este d'a comarca bi ha la parti occidental d'o Parque Nacional d'Aigüestortes i Estany de Sant Maurici.

A suya tuca mas alta ye o Coma lo Forno (3.030 metros d'altaria), en o macizo de Bessiberri.

## Parla

Se i charra catalán ribagorzano pero con muitos menos aragonesismos que en a Ribagorza aragonesa y mes a mán d'o catalán cheneral. Como en la Val de Castanesa, bi ha muitos microtoponimos en aragonés como la mesma tuca *Comaloforno* (Coma (de) lo Forno), y concretament en la Vall de Boí: *Furniello*, *Copiello*, *Els Sarradiells*, *Bertillo*, *[[:wikt:estallo|Estallo]]*, *Pago* y *[[Vall de Llubriqueto]]*. Como se puet veyer bi ha diftongacions d'a *E* curta latina en o sufixo latín -ELLU(M), contrastando con a luenga catalana actual d'a val (que no diftonga ixa E curta latina), por o que no son toponimos protorromances.

## Demografía

## Vinclos externos
* Pachina web d'o Consello d'a comarca.
* Información d'a Generalitat de Catalunya
* Información d'o Institut d'Estadística de Catalunya
* Información de Leida
* Sección de Comarcàlia adedicata a l'Alta Ribagora
Villadolz

**Villadolz** (*Villadoz* en castellano) ye un municipio aragonés de la provincia de Zaragoza, situato en la comarca de lo Campo de Daroca.

La suya población ye de 93 habitants (2013), en una superficie 17,2&nbsp;km², y una densidat de población de 5,39 hab/km².

## Cheografía
Ye situau a piet de la Sierra de Peco, cerca de la Uerba, a 900 metros d'altaria sobre lo livel d'a mar y a una distancia de 79 km de la ciudat de Zaragoza, la capital de la suya provincia y d'Aragón.
   
### Mugas
Lo suyo termin municipal muga con Baduls, Romanos, Villarroya, Mainar y Villa-reyal de la Uerba.

## Toponimia
Seguntes Antonio Ubieto Arteta *Villadolz* dica 1609 y *Villadoz* dende 1646. De feito sale como *Villadolz* en lo fogache de 1495.

La forma *dolz* ye una forma patrimonial derivada de lo latín *DULCE(M)* con la evolución regular de la Ŭ curta latina d'acuerdo con lo sistema vocalico de lo latín vulgar, que la reduce a "o", como s'aprecia en *BUCCA* > "boca" y *MUSCA* > "mosca". La forma actualment predominant en aragonés cheneral y en castellano *dulce* ye un cultismo ya documentau en aragonés medieval. En benasqués se conserva *dolzo* y *dolza* (con seseyo), formas pareixidas a las aragonesas medievals *dolz*, *dolza*.

Lo toponimo *Villadolz* presenta la denominación de *[[villa]]* que se troba en atros lugars de la redolada, y l'adchectivo aragonés *dolz* li da un matiz sucherent como en atros lugars de la redolada (*[[Cuenca Buena]]*, *[[Fuent Buena]]*, *[[Valverde]]*, *[[Villafermosa]]*, *Camín Reyal*). Tot esto puet reflectar fundacions dimpués de la reconquiesta en una zona poco poblada, a on que se quereba fer venir repobladors.

## Historia
En o sieglo XV perteneixeba a la Comunidat de Daroca.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:110
TimeAxis   = orientation:vertical
ScaleMajor = unit:year increment:20 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:87
  bar:2000 from:0 till:83
  bar:2002 from:0 till:90
  bar:2004 from:0 till:88
  bar:2006 from:0 till:97
  bar:2008 from:0 till:86
  bar:2010 from:0 till:83
  bar:2012 from:0 till:87
  bar:2014 from:0 till:94
  bar:2016 from:0 till:82
  bar:2018 from:0 till:88
  bar:2020 from:0 till:95
 


## Administración
### Reparto de concellers




### Alcaldes

## Fiestas
* 1 de chunio, Trinitat (Romería).
* 25 de chulio, Sant Chaime Apóstol (fiestas d'o verano).
* 11 de noviembre, Sant Martín de Tours (Fiesta patronal).

## Puestos d'intrés
* Ilesia de Sant Chaime Apostol.
* Ermita de Sant Martin de Tours.
* Ermita de Santa Maria Malena
*Pairón d'a Virchen d'o Carmen
*Soto d'a Uerba de Villadolz
*Cerro de Sant Bartolomeu

## Referencias
Merops

Os **abellerols** ( (L., 1758) son un chenero d'aus coraciformes adintro d'a familia Meropidae, d'a cual en ye o chenero tipo.

O chenero contiene 28 especies que se troba en o sud d'Europa y Magreb, Africa ecuatorial y meridional, Asia en sud de l'Himalaya y Oceanía. D'entre ellas, *[[Merops apiaster]]* ye común en Aragón y a resta d'a Peninsula Iberica.

## Descripción

Son aus de mida mediana, de 27-28 cm de largaria, de volido rapedo y maniobrable. Tienen as alas largas, rematadas en punta, que cuan se plegan arriban dica la fin de la coda. A coda ye cuadrada, y en os eixemplars adultos tiene dos plumas centrals mas largas.

Son insectivoros que pillan as suyas presas cuan vuelan. Socavan niedos en forma de cado en as ripas y ripazos de tierra u arena compacta en a marguin de ríos, barrancos y ramblas a prou altura pa que a mayoría de depredadors no i gosen dentrar.

As especies que viven en latituz subtropicals y temperadas son migraderas, y no i son si que en os meses estivals. En hibierno, marchan en migración dica latituz calidas a sobén a bels millars de kilometros d'os puestos a on que crían.

## Notas


## Referencias

## Vinclos externos
Ardea

:*Iste articlo ye sobre un chenero d'aus; ta atros usos, se veiga *'Ardea (desambigación)***.



***Ardea**' ye un chenero d'aus aintro d'a familia d'as ardeidas. Son aus de midas grans, que plegan y encluso pueden superar es 100&nbsp;cm d'altaria, fendo arredol d'es 2m d'amplaria d'alas. Clasicament pescataires, capturan as suyas presas en comarcas humidas, d'auguas entibadas y poco fondas, a on gosan a parar-se per entre d'a vechetación y esperan que pasen peixes, ranas y altros chicoz vertebratos, con tota a inmobilidat posible, y alavez claban un ataque rapedo con es suyos cuellos y agafan l'animal con o pico.

Amés gran parti d'as especies nidifican en colonias a l'alto d'arbols. Tienen una traza de volar bien lenta y se pueden destinguir d'as cigüenyas perque en volar no estiran o cuello si que el mantienen mes replegato encara que cuan son en tierra.

## Especies
* *[[Ardea alba]]*, garrapescaire blanco
* *[[Ardea cinerea]]*, garrapescaire
* *[[Ardea cocoi]]*
* *[[Ardea eulophotes]]* u *Egretta eulophotes*
* *[[Ardea goliath]]*
* *[[Ardea herodias]]*
* *[[Ardea humbloti]]*
* *[[Ardea intermedia]]*, u *Egretta intermedia*
* *[[Ardea insignis]]*
* *[[Ardea melanocephala]]*
* *[[Ardea pacifica]]*
* *[[Ardea picata]]*, u *Egretta picata*
* *[[Ardea purpurea]]*, garrapescaire royo
* *[[Ardea sumatrana]]*

Bel numero d'especies d*Ardea* son coneixitas en o rechistro fósil, anque a suya clasificación adintro d*Ardea* y no en *[[Egretta]]* no ye si que provisional.
* *[[Ardea bennuides]]*
* *Ardea sp.* (Mioceno meyo, Observation Quarry, EEUU) (fosil)
* *Ardea sp.* (Mioceno tardano, Love Bone Bed, EEUU) (fosil)
* *Ardea polkensis* (Plioceno primerenco, Bone Valley, EEUU) (fosil)
* *Ardea sp.* (Pleistoceno primerenco, Macasphalt Shell Pit, EEUU) (fosil)
* *Ardea formosa* (fosil)
* *Ardea howardae* (fosil)
* *Ardea similis* (fosil)

## Vinclos externos
*
Ardea purpurea

O **garrapescaire royo** ( (L., 1758)) ye un au de dimensions parellanas d'o garrapescaire, con una coloración mes naranchenca per as partis mes baixas d'o cuerpo, y un caracteristico debuixo de linias negras per a cara y o cuello, que la fan distinguible a escape d'a suya parient. Tien habitos mes timidos que no lo garrapescaire, y en as nuestras latituz ye menos numbrosa que l'altra au, y per ixo no se la vei a sobén.

## Subspecies
Se'n conoixen cuatro subspecies:
* *[[Ardea purpurea purpurea]]* (L., 1766) d'Eurasia.
* *[[Ardea purpurea bournei]]* (Naurois, 1966), d'as islas d'o Cabo Verde.
* *[[Ardea purpurea madagascarensis]]* (Oort, 1910), de Madagascar.
* *[[Ardea purpurea manilensis]]* (Meyen, 1934), d'Asia meridional y l'Indico.

## Curiosidaz
Bels historiadors piensan que podería ser que ista especie estás l'orichen d'o mito d'o fénix d'es echipcianos.

## Referencias

## Vinclos externos
* 
* 
*  O garrapescaire royo en a Lista Roya d'a IUCN
Aphyllanthes monspeliensis

A **chunqueta** (), tamién conoixita como **chunza**, ye una planda con flor (anchiosperma). Tradicionalment considerata una planda liliacia, bels taxonomistas la consideran a sola especie adintro las *Aphyllanthaceae*, una familia no admesa per toz es botanicos. O sistema taxonomico APG II, de 2003, considera que perteneix a l'orden d'as Asparagales.

## Denominación
As dos denominacions, "chunqueta" y "chunza", son derivacions de "chunco".

## Descripción
Se tracta d'una hierba perén, de 10 ta 60&nbsp;cm d'altaria, con as fuellas redueitas a bayanas de 3 ta 8&nbsp;cm. Es tallos fan a fotosintesi y son d'un verde grisenco, que se retrayen con un chungo. Floreix de marzo t'agosto, con flors d'un azul intenso u mes rarament blancas, y fa un lulo en capsula.

## Habitat
A suya ubicación mundial ye en o nord-ueste d'a Mediterrania, dende Occitania enta la peninsula Iberica y bels puestos d'o norde d'Africa. Medra a puestos talcual secallosos y fa honra como tasca ixeca dica ta os 1500 m d'altitut.

## Notas


## Referencias
Vriolín

O **vriolín** (tamién dito **vigulín**, **violín**, **violón** u **vriolón**) ye un instrumento musical de cuerda rascata de cuatro cuerdas que cal tocar con un arquet. Huei lo diya, iste ye o miembro mes chicolón y de sonito mes acuto de tota a familia d'es instrumentos de cuerda rascata, descendient d'a lira de baccio, a cual conta con o vriolín alto (viola), o violoncello y per partis d'o contrabaixo; marchinalment ista familia heba tenito un vriolín ''piccolo'', un violoncello tenor, un vrioloncello piccolo y encara mes eixindo-ne una octava mes alta u mes baixa que a o contrabaixo, a octavasa que se tocaba con dos musicos (l'uno ta premsar con es ditos contra d'o diapasón y l'altro ta tocar con l'arquet). A parola vriolón ye de fonetica gascona y no ye a mes regular en l'aragonés, a on s'emplega per mes usual a forma *vriolin*, que bien de l'italiano "*violino*", que fa significato de chiqueta viola. O musico qui el toca ye o *vriolinero*, *vigulinero* u *vriolinista* y l'artesán que el fabrica diz que ye o "*lutier*" (qui a sobén treballa de conchunta con l*'arqueter* qui fabrica es arquetz).

L'arquet ye feito de fusta y de crineras de caballo rascatas contra d'a *colofana* (feta de resina de pin) dica que s'apegan enta la cuerda en fer-la mimbrar. As cuerdas d'o vriolín son afinatas en *quinta* d'o compás siguient (d'a mes grau enta la mes acuta): Sol, Re, La y Mi. Huei lo diya gósan a ser fetas d'acero mientres que a la epoca barroca y clasica en yeran mes que mes de tripa de uella, y no pas de gato como una viella falordia en heba dito.

Son famosos y los mas valorados los vriolines fabricaus per los tallers de Stradivarius, Amati y Guarnerius mientres lo sieglos XVI-XVII, se suposa que la suya calidat, antiparte d'estar uns grans fabricants se debió a unas caracteristicas climaticas especials que i habió mientres ixa epoca, afectando a lo creiximiento d'a fusta y d'as lacas y pegamentos usaus que les dotó d'una sonoridat especial.

## Referencias

## Vinclos externos
Mainar

**Mainar** ye un municipio aragonés de la provincia de Zaragoza, situau en la comarca de lo Campo de Daroca.

La suya población ye de  habitants, en una superficie de 34,02 km².

## Cheografía
Ye situau en lo cabo de la planada de Campo Romanos ya lo semontano de Sierra Modorra y La Talaya (Sierra d'Algairén), a 866 metros d'altaria sobre lo livel d'a mar, cerca de l'Arroyo de Villarroya (afluent de La Uerba), y a l'ueste de la Sierra de Peco. Bi ha canals d'augua feitas en los sieglos XII y XIII como lo mesmo Arroyo de Villarroya y lo Barranco de Villalpardo. Seguntes Asso lo despoblau de *[[Villarpardo]]* s'adhibió a Torralba (Torralbiella) y Mainar.

### Mugas
Lo termin municipal de Mainar muga con los termins municipals de Villa-reyal de la Uerba, de Villadoz en un solo punto, de Villarroya, de Retascón, de Torralbiella, de Codos y de Lecinacorba.

## Parla
En lo castellano de Mainar existen los mesmos aragonesismos documentaus en las comarcas d'arredol, pero amés se'n conservan atros no tan frecuents:
* *Lolo*, que huei se troba només dende Uesca ta lo norte y en lo pasau arribó en valenciano.
* L'adverbio de cantidat *[[adverbios de cantidat en l'aragonés#Sustantivos trasposatos fendo d'adverbios cuantificadors|res]]*, que en lo sieglo XX ye mas que mas de l'aragonés oriental pero que en lo pasau plegaba dica Teruel.
* Lo gasconismo *fresa* pa dicir farinetas, que tamién se troba en Ferreruela de la Uerba.
* Lo probable mozarabismo celtiberico *guluría*/*gulluría* pa dicir cogullada.

## Historia
En o sieglo XV perteneixeba a la Comunidat de Daroca.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:200
TimeAxis   = orientation:vertical
ScaleMajor = unit:year increment:40 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:184
  bar:2000 from:0 till:183
  bar:2002 from:0 till:168
  bar:2004 from:0 till:162
  bar:2006 from:0 till:157
  bar:2008 from:0 till:187
  bar:2010 from:0 till:167
  bar:2012 from:0 till:157
  bar:2014 from:0 till:162
  bar:2016 from:0 till:147
  bar:2018 from:0 till:151
  bar:2020 from:0 till:160
 


## Administración
### Reparto de concellers




### Alcaldes

## Puestos d'intrés
* Restos d'una posible villa romana d'epoca imperial, en la partida dita *El Balén*.
* Ilesia de Santa Ana.
* Peirón d'a Virchen d'o Pilar.
* Peirón y ermita de Sant Andreu.

## Fiestas
* Virchen d'el Rosario, 6 de chunio
* Asumpción de la Virchen y Sant Roque, 14-17 d'agosto.

## Personalidaz naixitas de Mainar
* Félix Monge Casao (1924-2019), filologo.
* Lamberto Funes (1912-1983), musicaire de ixota.
* Joaquín Gómez, musicaire.

## Referencias
Villarroya (Campo de Daroca)

**Villarroya** (*Villarroya del Campo* en castellano) ye un municipio aragonés de la provincia de Zaragoza, situato en lo Campo de Daroca. La suya población ye de 80 habitants (2004), en una superficie 16,9&nbsp;km² y una densidat de 4,73 hab/km².

## Cheografía
Ye situato en lo interfluvio de los ríos Xiloca y de La Uerba, chunto a lo rigachuelo de Villarroya.

### Mugas
Lo suyo termin municipal muga con Villadolz, Romanos, Nombrevilla, Daroca y Retascón.

## Toponimia
*Villarroya* dica 1797. *Villarroya del Campo* dende 1834.

## Historia
En o sieglo V aC os celtibers establioron un poblau en o cobalto d'o pueyo clamau *Lo castiello*.
En o sieglo XII se funda o lugar actual como lugar de colonización an s'asientan aragoneses, navarros y chents d'o sud de Francia. Se construye a ermita de Sant Bertolomeu en o mont Lo Castiello chunto a las restas celtiberas.

Perteneixió a la seixma de Gallocanta dentro de a Comunidat de Daroca dica que ista zaguera estió disuelta en 1838.

En 1925 plegó a o lugar a electricidat y en 1976 l'augua corrient.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:100
TimeAxis   = orientation:vertical
ScaleMajor = unit:year increment:20 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:90
  bar:2000 from:0 till:86
  bar:2002 from:0 till:81
  bar:2004 from:0 till:80
  bar:2006 from:0 till:79
  bar:2008 from:0 till:76
  bar:2010 from:0 till:75
  bar:2012 from:0 till:78
  bar:2014 from:0 till:83
  bar:2016 from:0 till:76
  bar:2018 from:0 till:68
  bar:2020 from:0 till:89
 


## Administración
### Reparto de concellers



### Alcaldes

## Puestos d'intrés
* Peirón d'a Virchen d'o Pilar.
* Ermita de Sant Bertolomeu, sieglo XII.
* Ilesia d'a Virchen d'o Rosario.

## Fiestas
*25 de mayo, Santa Quiteria.
*5 d'octubre, Virchen de lo Rosario.

## Referencias
Manchons

**Manchons** (*Manjons* en grafía SLA, *Manchones* en castellano) ye un municipio de la provincia de Zaragoza, situato en la comarca de lo Campo de Daroca. La suya población ye de 146 habitants (2006), en una superficie de 26,8&nbsp;km².

## Cheografía
Ye situato en la marguin dreita d'o río Xiloca, en la depresión de Calatayú-Daroca.

### Mugas
Lo suyo termin municipal muga con Retascón, Daroca, Forcallo, Atea, Murero y Langa.

## Toponimia
En "Rationes decimarum Hispaniae (1279-80): Aragón y Navarra" figura como *Mangones*.

## Parla
En lo castellano que se i charra perviven, como en la mayor parte de la parla baturra, cuantos aragonesismos, por lo suyo substrato lingüistico aragonés: *[[ababol]]*, *acotolar*, *[[alberge]]*, *[[almada]]*, *alizaces* (por *[[alacet|alacez]]*), *[[andurrial]]*, *[[ansa]], [[arraclán]], [[ascla]], asín-asina-asinas* (por *asinas*), *[[aranyón]]*, *aspro*, *[[aceite]], azaite, [[azanoria]], [[azarolla]], [[badal]], [[badina]], bardal- bardera-barda (por [[esbarcera]]), boque* (por *[[buco]]*), *borde* (ta o fillo de pais no casatos), *[[brinas]], [[cadiera]], [[cado]], [[canalera]], [[codigo postalarra]] (tamién s'aplica por analochía a las personas que se fan molestas), [[codigo postalolar]], carnuz, cayer, cenyar, [[chaminera]], [[chambra]], chemecar, [[chiflar]], [[chulla]], con tu, [[corrida]], [[costera]]*, ¿*cuálo*? (por "cuál?"), *cucho*, *[[dalla]]*, *drecho* (por *dreito*), enantes, enjuto, *[[enrona]]*, *[[estrapalucio]]*, *[[falsa]]*, *[[farinetas]]*, *[[gayata]]*, *[[glarima]]*, *hacer duelo* (por "fer duelo"), *[[lamín]]*, *[[mardano]]*, *[[pozal]]*, etcetera.

## Historia
En o sieglo XV perteneixeba a la Comunidat de Daroca.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:170
TimeAxis   = orientation:vertical
ScaleMajor = unit:year increment:35 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:157
  bar:2000 from:0 till:153
  bar:2002 from:0 till:152
  bar:2004 from:0 till:148
  bar:2006 from:0 till:146
  bar:2008 from:0 till:131
  bar:2010 from:0 till:123
  bar:2012 from:0 till:131
  bar:2014 from:0 till:116
  bar:2016 from:0 till:120
  bar:2018 from:0 till:98
  bar:2020 from:0 till:106
 


## Administración
### Reparto de concellers




### Alcaldes

## Fiestas
* Sant Pavlo, zaguer sabado y dominche de chinero.
* Sant Roque (patronals), 16 d'agosto.

## Referencias
Cuatrefuellas

As **cuatrefuellas** son unas cruces emplegatas a sobén ta decorar as fronteras u puertas de muitas casas d'o Pireneu aragonés en forma d'amuleto u talismán.

Tamién s'emplega en muitos atros puestos antimás d'Aragón, como Navarra, País Basco (a on se conoixen como *lauburu*, en idioma basco significa "cuatre tozuelos") u Galicia. Tamién s'ha trobato istos simbolos en representacions artisticas d'atros pueblos como os celtas, chermans (por eixemplo visigodos).

En Cantabria existe un simbolo pareixito dito labaro.

Encara que en Aragón tamién gosa decir-se a iste tipo de simbolos religadas, cuatrefuellas, como diz o mesmo nombre, ye como se dicen as religadas de *cuatre fuellas*.

## Orichen
O simbolo ye muit común en muitas d'as culturas indoeuropeas, encara que con belas modificacions. O suyo pareixito con a esvastica (encara que os brazos d'as cuatrefuellas son curbos) denota un orichen celta.

O suyo significato orichinal no ye prou claro, encara que se sabe que ye un simbolo precristián. Belas interpretacions dicen que representa o sol; atras o movimiento y atras dicen que con chiro ta la ezquierda ye simbolo de vida, y con chiro ta la dreita ye simbolo de muerte, razón por a cual apareixe d'ista zaguera traza en molimentos funerarios.

## Notas


## Referencias

## Se veiga tamién
*Esvastica.
*Labaro.
*Religada.
*Trisquel.

## Vinclos externos